हॉकी वर्ल्ड सीरीज से बाहर हुए छह भारतीय खिलाड़ी  
इसी महीने शुरू होने वाली वर्ल्ड सीरीज हॉकी से भारतीय टीम के छह खिलाड़ियों ने बाहर रहने का फैसला कर लिया है।
इसी महीने शुरू होने वाली वर्ल्ड सीरीज हॉकी से भारतीय टीम के छह खिलाड़ियों ने बाहर रहने का फैसला कर लिया है। आईपीएल की तर्ज पर 17 दिसंबर से शुरू होने वाले इस टूर्नामेंट को इससे बड़ा झटका लग सकता है।   इन खिलाड़ियों ने क्लब बनाम कंट्री के विवाद में राष्ट्रीय टीम को तवज्जो देने का फैसला किया है। कप्तान भरत छेत्री, सरदारा सिंह, संदीप सिंह, तुषार खांडेकर, युवराज वाल्मीकी और गोलकीपर जेश वर्ल्ड सीरीज हॉकी में हिस्सा नहीं लेंगे। इनकी मांग है कि सीरीज का आयोजन ओलिंपिक क्वालिफायर के बाद किया जाए क्योंकि टूर्नामेंट के पंद्रह दिन बाद ही हॉकी लीग खेलने से टीम पर बुरा असर पड़ सकता है।